V.S. Naipaul

**Vidiadhar Surajprasad «V.S.» Naipaul** (født 17. august 1932 i Chaguanas i Trinidad og Tobago, død 11. august 2018 i London) var en britisk forfatter.

## Liv og virke
### Bakgrunn
Han var av hinduisk og vestindisk slekt. Han ble født på Trinidad, som da var en britisk koloni. Besteforeldrene hans innvandret fra Britisk India i 1880-årene for å bli landbruksarbeidere.

I de første barndomsårene levde Naipaul hos sin mors familie. Først i en alder av seks år lærte han sin far Seepersad Naipaul (1906–1953) å kjenne. Faren bodde i Port of Spain og arbeidet som journalist ved *Trinidad Guardian*. Senere lyktes det faren å kjøpe et hus i Port of Spain og samle familien. Naipaul bearbeidet barndommen sin i romanen *Et hus til mr. Biswas*.

Naipaul ble elev ved Queen's Royal College, en statlig skole på øya. I 1950 fikk Naipaul et trinidadisk statsstipend for å reise til England og studere i Oxford. Etter studiene, fra midten av 1950-årene, arbeidet han frilans for den britiske allmennkringkasteren BBC. Kort tid senere begynte han sin virksomhet som fulltidsforfatter.

### Forfatter
Naipaul skrev særlig mye om følgene av det britiske koloniveldet. Naipaul skrev både romaner og en form for reiseskildringer som kanskje snarere var samfunnsanalyser. Hans tallrike reiser førte ham blant annet til India, Zaire, Uganda, Iran, Pakistan, Malaysia og Indonesia. Etter hans reise i Iran kort tid etter den islamske revolusjon, og reiser i andre islamske land, skrev han kritisk om islam og dens ekstremistiske strømninger i boken *Among the Believers: An Islamic Journey*.

Han ble tildelt Nobelprisen i litteratur for året 2001 for å ha «forent lydhør fortelling og ubestikkelig iakttakelse i verk som tvinger oss til å se den bortgjemte historiens nærvær».

Naipaul ble kjent for kontroversielle ytringer.

Broren Shiva Naipaul var også forfatter.

I 1989 ble han utnevnt til Knight Bachelor av dronning Elisabeth II av Storbritannia. Han ble dermed medlem av ridderstanden og fikk rett til å føre tiltaleformen *[[sir]]* foran navnet sitt.

## Bibliografi
**Fiction**
* *[[The Mystic Masseur]]*&nbsp; (1957) – filmversjon: *[[The Mystic Masseur]]* (2001)
* *[[The Suffrage of Elvira]]*&nbsp; (1958)
* *[[Miguel Street]]*&nbsp; (1959)
* *[[A House for Mr Biswas]]*&nbsp; (1961)
* *[[Mr Stone and the Knights Companion]]*&nbsp; (1963)
* *[[The Mimic Men]]*&nbsp; (1967)
* *[[A Flag on the Island]]*&nbsp; (1967)
* *[[In a Free State]]*&nbsp; (1971) – Booker Prize
* *[[Guerrillas (novel)|Guerrillas]]*&nbsp; (1975)
* *[[A Bend in the River]]*&nbsp; (1979)
* *[[The Enigma of Arrival]]*&nbsp; (1987)
* *[[A Way in the World]]*&nbsp; (1994)
* *[[Half a Life (roman)|Half a Life]]*&nbsp; (2001)
* *The Nightwatchman's Occurrence Book: And Other Comic Inventions (Stories)* (2002: collection comprising *The Suffrage of Elvira*, *Mr Stone and the Knights Companion* and *A Flag on the Island*)
* *[[Magic Seeds]]*&nbsp; (2004)

**Non-fiction**
* *[[The Middle Passage (bok)|The Middle Passage: Impressions of Five Societies&nbsp;– British, French and Dutch in the West Indies and South America]]* (1962)
* *[[An Area of Darkness]]* (1964)
* *[[The Loss of El Dorado]]*&nbsp; (1969)
* *The Overcrowded Barracoon and Other Articles* (1972)
* **' (1977)
* ''A Congo Diary'' (1980), published by [[Sylvester & Orphanos]]
* ''The Return of Eva Perón and the Killings in Trinidad'' (1980)
* ''[[Among the Believers: An Islamic Journey]]'' (1981)
* ''Finding the Centre: Two Narratives''&nbsp; (1984) 
* ''[[A Turn in the South]]'' (1989)
* **' (1990)
* *[[Beyond Belief: Islamic Excursions among the Converted Peoples]]* (1998)
* *Between Father and Son: Family Letters* (1999, edited by Gillon Aitken)
* *[[The Writer and the World: Essays]]* (2002)
* *[[A Writer's People: Ways of Looking and Feeling]]* (2007)
* *The Masque of Africa: Glimpses of African Belief* (2010)

## Priser og utmerkelser (utvalg)
* 2001 – Nobelprisen i litteratur
* 1989 – Knight Bachelor
* 1964 – Hawthornden Prize for *Mr. Stone and the Knights Companion*
* 1961 – Somerset Maugham Award for *[[Miguel Street]]* 

## Referanser